CELEX: 32020R1239
Language: fi
Date: 2020-06-17 00:00:00
Title: Komission täytäntöönpanoasetus (EU) 2020/1239, annettu 17 päivänä kesäkuuta 2020, täytäntöönpanoasetuksen (EU) 2017/39 muuttamisesta siltä osin kuin on kyse koulujakelujärjestelmän täytäntöönpanon seurannasta ja arvioinnista sekä siihen liittyvistä paikalla tehtävillä tarkastuksilla

1.9.2020   
               
               
                  FI
               
               
                  Euroopan unionin virallinen lehti
               
               
                  L 284/3
               
            
         KOMISSION TÄYTÄNTÖÖNPANOASETUS (EU) 2020/1239,
         annettu 17 päivänä kesäkuuta 2020,
         täytäntöönpanoasetuksen (EU) 2017/39 muuttamisesta siltä osin kuin on kyse koulujakelujärjestelmän täytäntöönpanon seurannasta ja arvioinnista sekä siihen liittyvistä paikalla tehtävillä tarkastuksilla
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (EY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 25 artiklan d kohdan ja 223 artiklan 3 kohdan,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (2) ja erityisesti sen 62 artiklan 2 kohdan a alakohdan,
         sekä katsoo seuraavaa:
         
                     (1)
                  
                  
                     Komission delegoidun asetuksen (EU) 2017/40 (3) 9 artiklan mukaan jäsenvaltioiden on seurattava ja arvioitava koulujakelujärjestelmänsä täytäntöönpanoa ja ilmoitettava arvioinnin tuloksista komissiolle. Olisi täsmennettävä niiden arviointikertomusten muoto ja sisältö, jotka jäsenvaltioiden on toimitettava komissiolle, jotta koulujakelujärjestelmän arviointi unionissa olisi tehokasta ja yhdenmukaista.
                  
               
                     (2)
                  
                  
                     Komission täytäntöönpanoasetuksen (EU) 2017/39 (4) 10 artiklassa säädetään jäsenvaltioiden paikalla tekemien tarkastusten laajuudesta, sisällöstä, ajankohdasta ja raportoinnista. Paikalla tehtävien tarkastusten yhteydessä tarkastettavaa kirjanpitoa olisi saatujen kokemusten perusteella selkeytettävä edelleen. Lisäksi olisi pidennettävä paikalla tehtävien tarkastusten tekemiselle ja tarkastuskertomusten laatimiselle asetettua määräaikaa ja lykättävä määräaikaa mainitun asetuksen 4 artiklan 5 kohdassa säädetyn määräajan jälkeen jätettyjen tukihakemusten huomioon ottamiseksi.
                  
               
                     (3)
                  
                  
                     Sen vuoksi täytäntöönpanoasetusta (EU) 2017/39 olisi muutettava,
                  
               
                     (4)
                  
                  
                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetus (EU) 2017/39 seuraavasti:
            
                        1)
                     
                     
                        Korvataan 8 artikla seuraavasti:
                        
                           ”8 artikla
                           Seuranta ja arviointi
                           
                              1.   Delegoidun asetuksen (EU) 2017/40 9 artiklassa tarkoitetun seurannan on perustuttava tietoihin, jotka ovat peräisin hallinto- ja valvontavelvoitteista, mukaan lukien tämän asetuksen 4 ja 5 artiklassa säädetyt tiedot.
                              Jäsenvaltioiden on toimitettava delegoidun asetuksen (EU) 2017/40 9 artiklan 3 kohdassa tarkoitettu vuotuinen seurantakertomus komissiolle viimeistään kyseisen lukuvuoden päättymistä seuraavan kalenterivuoden 31 päivänä tammikuuta.
                              Jäsenvaltioiden on toimitettava kyseisen asetuksen 9 artiklan 4 kohdassa tarkoitettu paikalla tehtyjä tarkastuksia koskeva vuotuinen valvontakertomus ja siihen liittyvät havainnot komissiolle viimeistään kyseisen lukuvuoden päättymistä seuraavan kalenterivuoden 31 päivänä lokakuuta.
                           
                           
                              2.   Arviointikertomuksessa tai, jos jäsenvaltio panee koulujakelujärjestelmän täytäntöön alueellisella tasolla, vastaavassa määrässä delegoidun asetuksen (EU) 2017/40 9 artiklan 2 kohdassa tarkoitettuja arviointikertomuksia on käsiteltävä koulujakelujärjestelmän täytäntöönpanoa asetuksen (EU) N:o 1308/2013 23 artiklan 8 kohdan nojalla kansallisella tai alueellisella tasolla laaditun strategian kattaman jakson ensimmäisten viiden lukuvuoden aikana.
                              Jäsenvaltioiden on toimitettava arviointikertomuksensa komissiolle viimeistään kyseisten viiden lukuvuoden päättymistä seuraavan kalenterivuoden 1 päivänä maaliskuuta. Komissio antaa ensimmäisen tällaisen kertomuksen viimeistään 1 päivänä maaliskuuta 2023.
                              Arviointikertomuksen tai -kertomusten muotoa ja sisältöä koskevat vähimmäisvaatimukset vahvistetaan tämän asetuksen liitteessä. Jäsenvaltioiden on varmistettava, että komissiolle toimitettuun kertomukseen tai toimitettuihin kertomuksiin ei sisälly henkilötietoja.
                           
                           
                              3.   Komissio julkaisee 1 kohdan toisen alakohdan ja 2 kohdan mukaisesti toimitetut vuotuiset seuranta- ja arviointikertomukset.”;
                           
                        
                     
                  
                        2)
                     
                     
                        Muutetaan 10 artikla seuraavasti:
                        
                                    a)
                                 
                                 
                                    korvataan 1 kohdan a alakohta seuraavasti:
                                    
                                                ”a)
                                             
                                             
                                                Delegoidun asetuksen (EU) 2017/40 6 artiklassa tarkoitettu kirjanpito, mukaan lukien taloudelliset asiakirjat, kuten osto- ja myyntilaskut, lähetysluettelot, tiliotteet ja niitä koskeva kirjanpito;”;
                                             
                                          
                              
                                    b)
                                 
                                 
                                    Korvataan 2 kohdan ensimmäinen alakohta seuraavasti:
                                    ”Paikalla tehtävät tarkastukset on suoritettava sen lukuvuoden aikana, johon ne liittyvät (jakso N) ja/tai sitä seuraavien 9 kuukauden aikana (jakso N + 1).”;
                                 
                              
                                    c)
                                 
                                 
                                    Korvataan 6 kohdan kolmas alakohta seuraavasti:
                                    ”Kaikki tarkastuskertomukset on saatettava loppuun yhdeksän kuukauden kuluessa lukuvuoden päättymisestä.”;
                                 
                              
                                    d)
                                 
                                 
                                    kumotaan 7 kohta;
                                 
                              
                  
                        3)
                     
                     
                        Lisätään liite tämän asetuksen liitteen mukaisesti.
                     
                  
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä kesäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 347, 20.12.2013, s. 671.
         
            (2)  EUVL L 347, 20.12.2013, s. 549.
         
            (3)  Komission delegoitu asetus (EU) 2017/40, annettu 3 päivänä marraskuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä hedelmien ja vihannesten, banaanien ja maidon toimittamiseen oppilaitoksille myönnettävän unionin tuen osalta sekä komission delegoidun asetuksen (EU) N:o 907/2014 muuttamisesta (EUVL L 5, 10.1.2017, s. 11).
         
            (4)  Komission täytäntöönpanoasetus (EU) 2017/39, annettu 3 päivänä marraskuuta 2016, Euroopan parlamentin ja neuvoston asetuksen (EU) N:o 1308/2013 soveltamissäännöistä hedelmien ja vihannesten, banaanien ja maidon toimittamisesta oppilaitoksiin myönnettävän unionin tuen osalta (EUVL L 5, 10.1.2017, s. 1).
      
      
         
            LIITE
            
               
                  
                     ”LIITE
                     VÄHIMMÄISVAATIMUKSET 8 ARTIKLAN 2 KOHDASSA TARKOITETUILLE ARVIOINTIKERTOMUKSILLE
                     1.   Tiivistelmä
                     
                     
                                 —
                              
                              
                                 Arvioinnin tulokset
                              
                           
                                 —
                              
                              
                                 Päätelmät ja suositukset
                              
                           2.   Johdanto
                     
                     
                                 —
                              
                              
                                 Arviointikertomuksen tarkoitus ja soveltamisala
                              
                           
                                 —
                              
                              
                                 Lyhyt kuvaus arviointiprosessista
                              
                           3.   Menetelmät
                     
                     
                                 —
                              
                              
                                 Arviointisuunnitelma ja käytetyt arviointimenetelmät
                              
                           
                                 —
                              
                              
                                 Arviointikysymykset, arviointiperusteet, indikaattorit
                              
                           
                                 —
                              
                              
                                 Tietolähteet ja tiedonkeruutekniikat
                              
                           
                                 —
                              
                              
                                 Arvioinnin rajoitukset ja ratkaisut
                              
                           4.   Koulujakelujärjestelmän toimivuuden arviointi
                     
                     
                                 —
                              
                              
                                 Toimintalogiikka tai yksilöityjen tarpeiden, strategiassa asetettujen tavoitteiden ja toteutettujen toimien väliset yhteydet
                              
                           
                                 —
                              
                              
                                 Pääasialliset mallit tai suuntaukset osallistuneissa kouluissa/osallistuneiden lasten keskuudessa
                              
                           
                                 —
                              
                              
                                 Kouluhedelmien, -vihannesten sekä -maidon ja -maitotuotteiden toimittaminen/jakaminen ja tuoreiden hedelmien ja vihannesten sekä maidon priorisoiminen
                              
                           
                                 —
                              
                              
                                 Koulussa tarjottava lisävalistus (koulutukselliset liitännäistoimenpiteet)
                              
                           
                                 —
                              
                              
                                 Viestintä- ja tiedotustoimet
                              
                           
                                 —
                              
                              
                                 Pääasialliset täytäntöönpanoa koskevat järjestelyt ja säännökset
                              
                           
                                 —
                              
                              
                                 Terveys- ja ravitsemusviranomaisten, muiden viranomaisten ja yksityisten sidosryhmien osallistuminen koulujakelujärjestelmän suunnitteluun, täytäntöönpanoon, seurantaan ja arviointiin
                              
                           5.   Vastaukset yhteisiin arviointikysymyksiin
                     
                     5.1   Missä määrin koulujakelujärjestelmä on lisännyt hedelmien, vihannesten sekä maidon ja maitotuotteiden kokonaiskulutusta lasten keskuudessa kyseiselle ikäryhmälle suunnattujen terveellistä ruokavaliota koskevien kansallisten suositusten mukaisesti?
                     
                     Indikaattorit:
                     
                                 —
                              
                              
                                 Muutos lasten suoraan ja välillisesti nauttimien tuoreiden hedelmien ja vihannesten kulutuksessa (määrä ja/tai nauttimistiheys)
                              
                           
                                 —
                              
                              
                                 Muutos lasten suoraan ja välillisesti nauttiman maidon kulutuksessa (määrä ja/tai nauttimistiheys)
                              
                           
                                 —
                              
                              
                                 Muutos niiden lasten prosenttiosuudessa, joiden osalta hedelmien ja vihannesten päiväsaantisuositus täyttyy
                              
                           
                                 —
                              
                              
                                 Muutos niiden lasten prosenttiosuudessa, joiden osalta maidon päiväsaantia ja muiden lisättyä sokeria, aromiaineita, hedelmiä, pähkinöitä tai kaakaota sisältämättömien maitotuotteiden nauttimista koskevat kansallisten terveys- ja ravitsemusviranomaisten antamat suositukset täyttyvät kyseiselle ikäryhmälle suunnattujen kansallisesti suositeltujen rasva- ja natriumpitoisuuksien mukaisesti.
                              
                           5.2   Missä määrin lapsille on koulujakelujärjestelmässä opetettu terveellisiä ruokailutottumuksia?
                     
                     Indikaattorit:
                     
                                 —
                              
                              
                                 Muutos lasten asenteissa hedelmien, vihannesten, maidon ja maitotuotteiden nauttimiseen kyseiselle ikäryhmälle suunnattujen terveellistä ruokavaliota koskevien kansallisten suositusten mukaisesti.
                              
                           
                                 —
                              
                              
                                 Muutos lasten tietämyksessä tuoreiden hedelmien ja vihannesten, maidon ja muiden lisättyä sokeria, aromiaineita, hedelmiä, pähkinöitä tai kaakaota sisältämättömien maitotuotteiden nauttimisen terveyshyödyistä kyseiselle ikäryhmälle suunnattujen kansallisesti suositeltujen rasva- ja natriumpitoisuuksien mukaisesti.
                              
                           6.   Päätelmät ja suositukset
                     
                     
                                 —
                              
                              
                                 Koulujakelujärjestelmän tehokkuus
                              
                           
                                 —
                              
                              
                                 Saadut kokemukset (mitä opittiin?)
                              
                           
                                 —
                              
                              
                                 Parannussuositukset
                              
                           7.   Liitteet
                     
                     Arvioinnin tekniset yksityiskohdat, mukaan lukien kyselylomakkeet, viitteet ja tietolähteet.
                  
               ”